pythainlp/thaigov-v2-corpus-22032023 huggingface dataset:
วันพฤหัสบดีที่ 3 พฤศจิกายน 2565
กรุงเทพฯ คว้าอันดับ 1 เมืองน่าพักผ่อนมากที่สุดในเอเชียแปซิฟิก (Best Leisure time city in Asia-Pacific) 6 ปีซ้อน
.....
อีกหนึ่งข่าวน่ายินดี! นิตยสารธุรกิจและท่องเที่ยว Business traveller จัดอันดับให้ “กรุงเทพมหานคร” เป็นอันดับ 1 เมืองที่น่าพักผ่อนหย่อนใจมากที่สุดในเอเชียแปซิฟิก (Best Leisure time city in Asia-Pacific) ต่อเนื่องเป็นปีที่ 6 จากการสำรวจของ Business Traveller Asia-Pacific Awards 2022 ซึ่งสะท้อนว่าไทยยังเป็นจุดหมายปลายทางที่นักท่องเที่ยวทั่วโลกชื่นชอบ
.
นอกจากนี้ ไทยยังคว้ารางวัลอันดับ 3 ในประเภทเมืองสำหรับธุรกิจที่ดีที่สุด (Best Business Cities in Asia) ขณะที่สายการบินประจำชาติอย่างการบินไทย (Thai Airways) ติด Top 3 ประเภทสายการบินที่ดีที่สุดในเอเชีย-แปซิฟิก (Best Airline of Asia-Pacific) อีกด้วย
.
ต่อเรื่องนี้ นายกรัฐมนตรีขอบคุณทุกหน่วยงานที่ร่วมดำเนินงานตามนโยบายของรัฐบาลในการสนับสนุนการท่องเที่ยวต่อเนื่อง พร้อมขอบคุณประชาชนทุกคนที่มีส่วนร่วมทำให้ประเทศไทยมีเสน่ห์และเอกลักษณ์ มีสภาพแวดล้อมที่เป็นมิตรกับนักท่องเที่ยว ช่วยรักษากระแสความนิยมในหมู่นักท่องเที่ยวอย่างต่อเนื่อง
.
ที่มา :https://www.businesstraveller.com/.../business-traveller.../
#ไทยคู่ฟ้า#สื่อสารรัฐบาลไทย
-------------------
วันอังคารที่ 18 ตุลาคม 2565
คนไทยยังถูกหลอกไปทำงานต่างประเทศ รัฐบาลย้ำอย่าหลงเชื่อ อาจถูกหลอกขายบริการ!
คนไทยยังถูกหลอกไปทำงานต่างประเทศ รัฐบาลย้ำอย่าหลงเชื่อ อาจถูกหลอกขายบริการ!
วันที่ 18 ตุลาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี ประชาสัมพันธ์เตือนผู้ที่กำลังหางาน พึงระวังและอย่าหลงเชื่อขบวนการหลอกลวงคนไทยไปทำงานในต่างประเทศ ผ่านช่องทางต่าง ๆ โดยเฉพาะสื่อช่องทางสังคมออนไลน์ แม้ได้มีการเตือนเป็นระยะๆ แต่ยังพบว่ามีคนไทยถูกหลอกอยู่
ล่าสุด สถานเอกอัครราชทูต ณ กรุงย่างกุ้ง ได้ประกาศเตือนคนไทย เน้นย้ำอีกครั้ง “อย่าหลงเชื่องาน PR เมืองป๊อก เมืองลา เล้าไก่ มูเซ ในเมียนมา อ้างรายได้หลักแสน อาจโดนหลอก! ความจริงโดนบังคับขายบริการ โดนบังคับเสพยา ติดหนี้ โดนยึดพาสปอร์ต กลับไทยไม่ได้ ถูกขายต่อ!”
ขณะที่ กระทรวงแรงงานเองก็ได้รับรายงานจากฝ่ายแรงงานประจำสถานเอกอัครราชทูต ณ กรุงอาบูดาบี สหรัฐอาหรับเอมิเตส์ ว่ามีผู้เสียหายจากกรณีถูกสาย-นายหน้าเถื่อน โฆษณาชักชวนไปทำงานในประเทศสหรัฐอาหรับเอมิเรตส์ ทางสื่อออนไลน์ ชักชวนให้ไปทำงาน โดยอ้างว่ามีรายได้ดี และจะเป็นผู้จัดการเรื่องค่าใช้จ่ายในการเดินทาง โดยเมื่อผู้เสียคนหายหลงเชื่อ และเดินทางไปถึงจะถูกให้เซ็นสัญญาการรับสภาพหนี้ และพาไปทำงานอื่นที่ไม่ได้ตกลงไว้ พร้อมยังยึดหนังสือเดินทางไว้เพื่อไม่ให้หนี
ทั้งนี้ กรมการจัดหางานได้ระบุ 5 วิธี การเดินทางไปทำงานต่างประเทศอย่างถูกต้องตามกฎหมาย ได้แก่ 1. กรมการจัดหางานจัดส่ง 2. บริษัทจัดหางานจัดส่ง 3. นายจ้างในประเทศไทยพาลูกจ้างไปทำงานต่างประเทศ 4. นายจ้างในประเทศไทยส่งลูกจ้างไปฝึกงานต่างประเทศ และ 5. คนหางานแจ้งการเดินทางไปทำงานต่างประเทศด้วยตนเอง ในกรณีของไต้หวัน มักเป็นการไปทำงานโดยบริษัทจัดหางานที่ได้รับอนุญาตจากกรมการจัดหางานเป็นผู้จัดส่ง ขอให้คนหางานตรวจสอบรายชื่อบริษัทจัดหางานที่ได้รับอนุญาต ทาง www.doe.go.th/ipd
“รัฐบาลไม่ได้นิ่งนอนใจ แม้เคยมีการออกข่าวประชาสัมพันธ์เตือนประชาชนแล้ว แต่ยังเป็นประเด็นที่เป็นปัญหาอยู่ นายกรัฐมนตรีได้สั่งการทุกหน่วยงานที่เกี่ยวข้องทำงาน และประสานงานกันอย่างใกล้ชิด เพื่อการคุ้มครองประชาชนไม่ให้ถูกหลอกลวง และเอารัดเอาเปรียบ ขอให้ผู้ที่สนใจจะเดินทางไปทำงานต่างประเทศนั้นติดต่อโดยตรงกับกรมการจัดหางาน หรือสำนักงานจัดหางานจังหวัดทุกแห่ง หรือสามารถติดต่อ สถานเอกอัครราชทูตไทยประจำประเทศนั้น ๆ เพื่อความปลอดภัยและป้องกันการถูกหลอกลวง” นางสาวรัชดา ฯ กล่าว
วันพฤหัสบดีที่ 29 กันยายน 2565
​Deputy PM Prawit Wongsuwon thanks retired officials for their dedication and work for the country
​Deputy PM Prawit Wongsuwon thanks retired officials for their dedication and work for the country
Deputy Secretary-General to the Prime Minister and Acting Government Spokesperson Anucha Burapachaisri disclosed that today (September 29, 2022), at 1000hrs, at the Purple Room, Thai Khu Fah Building, Government House, Deputy Secretary-General Nicha Hiranburana Thuvatham led 15 officials from Office of the Prime Minister’s Secretary-General who will retire on September 30, 2022 to pay a courtesy call on Deputy Prime Minister Gen. Prawit Wongsuwon. Participating in the meeting were executives and political officials of Office of the Prime Minister’s Secretary-General.
The Deputy Prime Minister handed memorabilia to the retired officials, and sincerely thanked them for their dedication and work for the country with perseverance, diligence, and integrity. He also wished them all the best.
วันศุกร์ที่ 2 กันยายน 2565
รมต.อนุชา ชวน อปท. ทั่วประเทศ ร่วมโชว์ผลงาน ชิงรางวัลนวัตกรรม "ท้องถิ่นดิจิทัล"  กระตุ้นการปรับตัวเป็น "สมาร์ทท้องถิ่น" บริการประชาชนรวดเร็ว ทันใจ โปร่งใส ตรวจสอบได้
รมต.อนุชา ชวน อปท. ทั่วประเทศ ร่วมโชว์ผลงาน ชิงรางวัลนวัตกรรม "ท้องถิ่นดิจิทัล"  กระตุ้นการปรับตัวเป็น "สมาร์ทท้องถิ่น" บริการประชาชนรวดเร็ว ทันใจ โปร่งใส ตรวจสอบได้
วันนี้ (2 กันยายน 2565) เวลา 13.30 น. นายอนุชา นาคาศัย รัฐมนตรีประจำสำนักนายกรัฐมนตรี เป็นประธานเปิดโครงการประกวดนวัตกรรม “ท้องถิ่นดิจิทัล” ประจำปี 2565 ภายใต้ "โครงการขับเคลื่อนการพัฒนาท้องถิ่นดิจิทัล" โดยมี ดร.สุพจน์ เธียรวุฒิ ผู้อำนวยการสำนักงานพัฒนารัฐบาลดิจิทัล (องค์การมหาชน) นายวิฑูร เอี่ยมโอภาส ผู้อำนวยการสำนักงานคณะกรรมการการกระจายอำนาจให้แก่องค์กรปกครองส่วนท้องถิ่น และคณะผู้บริหารองค์กรปกครองส่วนท้องถิ่น เข้าร่วม สำหรับโครงการประกวดนวัตกรรม “ท้องถิ่นดิจิทัล” จัดขึ้นโดยสำนักงานพัฒนารัฐบาลดิจิทัล (องค์การมหาชน) หรือ DGA เพื่อค้นหาและคัดเลือกองค์กรปกครองส่วนท้องถิ่นที่มีผลงานโดดเด่นในการประยุกต์ใช้เทคโนโลยีดิจิทัล เพื่อเพิ่มประสิทธิภาพการบริหารจัดการท้องถิ่นให้มีความทันสมัย บริการประชาชนได้อย่างสะดวก รวดเร็ว โปร่งใส ตรวจสอบได้ และลดความเหลื่อมล้ำในการเข้าถึงบริการของประชาชนทุกพื้นที่ สำหรับการจัดโครงการครั้งนี้เป็นปีที่ 2 ซึ่งปีที่ผ่านมาได้รับความสนใจจากองค์กรปกครองส่วนท้องถิ่นเข้าร่วมประกวดกว่า 100 แห่ง แสดงให้เห็นถึงความมุ่งมั่น ตั้งใจขององค์กรปกครองส่วนท้องถิ่นที่ต้องการพัฒนาและปรับตัวสู่ยุคดิจิทัล ทั้งนี้ จะมีองค์กรปกครองส่วนท้องถิ่นเพียง 20 แห่งเท่านั้นที่จะได้รับรางวัล "ท้องถิ่นดิจิทัล" และได้รับคัดเลือกเพื่อไปสู่ "รางวัลรัฐบาลดิจิทัล" (DG Awards) ในหมวดรางวัลท้องถิ่นดิจิทัลต่อไป
รัฐมนตรีประจำสำนักนายกรัฐมนตรี กล่าวว่า รัฐบาลมีการส่งเสริมและสนับสนุนให้แต่ละหน่วยงานนำเทคโนโลยีดิจิทัลมาเป็นเครื่องมือสร้างสรรค์นวัตกรรมการให้บริการ อำนวยความสะดวกให้แก่ประชาชนและภาคส่วนต่าง ๆ โดยความร่วมมือของทุกภาคส่วน รวมถึงหน่วยงานที่มีความใกล้ชิดประชาชนในท้องถิ่นทั่วประเทศ เช่น เทศบาล อบจ. อบต. ให้สามารถใช้ประโยชน์จากเทคโนโลยีดิจิทัลเพื่ออำนวยความสะดวกให้ประชาชนเข้าถึงบริการของรัฐได้ง่ายขึ้น โครงการประกวดนวัตกรรม “ท้องถิ่นดิจิทัล” จึงถือเป็นกลไกหนึ่งในการช่วยผลักดันให้องค์กรปกครองส่วนท้องถิ่นมีความกระตือรือร้นที่จะปรับตัวสู่การเป็นภาครัฐยุคดิจิทัลเพื่อให้เกิดระบบการทำงานแบบใหม่ เชื่อมโยงข้อมูลการทำงานระหว่างหน่วยงานได้อย่างรวดเร็ว มั่นคงปลอดภัย มีประสิทธิภาพ เปิดเผยและโปร่งใส และสามารถตรวจสอบการดำเนินงานของหน่วยงานรัฐได้ โดยมุ่งประโยชน์ของประชาชนเป็นสำคัญ ซึ่งสอดคล้องกับ (ร่าง) แผนพัฒนารัฐบาลดิจิทัลของประเทศไทย พ.ศ. 2566 – 2570 โดยมีเป้าหมายสูงสุดเพื่อให้บริการภาครัฐสามารถตอบสนองประชาชน ลดความเหลื่อมล้ำในการเข้าถึงบริการ เพิ่มความสามารถและศักยภาพในการแข่งขันของภาคธุรกิจ โดยมีความโปร่งใส ประชาชนเชื่อถือและตรวจสอบได้ มุ่งสู่การเป็น "สมาร์ทท้องถิ่น" ที่มีประสิทธิภาพการทำงานยุคใหม่
โอกาสนี้ รัฐมนตรีประจำสำนักนายกรัฐมนตรี ได้เชิญชวนองค์กรปกครองส่วนท้องถิ่นร่วมส่งผลงานเข้าประกวด โดยสามารถสมัครได้ตั้งแต่วันที่ 2 กันยายน-5 ตุลาคม 2565 ติดตามรายละเอียดเพิ่มเติมได้ที่ dgti.dga.or.th/dgti-local หรือสอบถาม โทร. 026126060
.......................
วันอังคารที่ 6 กันยายน 2565
คึกคัก! ปชช. ทยอยลงทะเบียน “บัตรสวัสดิการแห่งรัฐรอบใหม่” วันแรก (5 ก.ย. 65) ยอดลงทะเบียนกว่า 1.86 ล้านคน
.....
ตามที่ ก.คลัง ได้เปิดระบบให้ประชาชนลงทะเบียนใน “โครงการลงทะเบียนเพื่อสวัสดิการแห่งรัฐ ปี 65” โดยเริ่มตั้งแต่ 5 ก.ย. 65 – 19 ต.ค. 65 นั้น ปรากฏว่าเมื่อวานนี้ (5 ก.ย. 65) ซึ่งเป็นวันแรกของการลงทะเบียน มีประชาชนให้ความสนใจและเข้ามาลงทะเบียนแล้ว 1,862,622 ราย ซึ่งส่วนใหญ่เป็นการลงทะเบียนผ่านเว็บไซต์ 1,613,926 ราย และลงทะเบียนผ่านหน่วยงานรับลงทะเบียน 248,696 ราย
.
ทั้งนี้ ภายหลังลงทะเบียน ปชช. สามารถตรวจสอบสถานการณ์ลงทะเบียนผ่าน 2 เว็บไซต์เดิม คือ https:// บัตรสวัสดิการแห่งรัฐ.mof.go.th และhttps://welfare.mof.go.thทุกวันศุกร์ของสัปดาห์ถัดไป ซึ่งกำหนดเวลาประกาศผลลงทะเบียน ดังนี้
.
• ผู้ลงทะเบียน ช่วงวันที่ 5 ก.ย. - 8 ก.ย. 65 ประกาศผลวันที่ 16 ก.ย. 65 (ชุดแรก)
• ผู้ลงทะเบียน ช่วงวันที่ 9 ก.ย. - 15 ก.ย. 65 ประกาศผลวันที่ 23 ก.ย. 65
• ผู้ลงทะเบียน ช่วงวันที่ 16 ก.ย. - 22 ก.ย. 65 ประกาศผลวันที่ 30 ก.ย. 65
• ผู้ลงทะเบียน ช่วงวันที่ 23 ก.ย. - 29 ก.ย. 65 ประกาศผลวันที่ 7 ต.ค. 65
• ผู้ลงทะเบียน ช่วงวันที่ 30 ก.ย. - 6 ต.ค. 65 ประกาศผลวันที่ 14 ต.ค. 65
• ผู้ลงทะเบียน ช่วงวันที่ 7 ต.ค. - 13 ต.ค. 65 ประกาศผลวันที่ 21 ต.ค. 65
• ผู้ลงทะเบียน ช่วงวันที่ 14 ต.ค. - 19 ต.ค. 65 ประกาศผลวันที่ 28 ต.ค. 65
.
การประกาศผลลงทะเบียนดังกล่าว เป็นการแจ้งว่าข้อมูลที่ได้ลงทะเบียนนั้นถูกต้องหรือไม่ หากถูกต้องแล้วก็รอการตรวจสอบคุณสมบัติ ซึ่งจะประกาศในช่วงเดือนม.ค. 66 ถ้าไม่ถูกต้องหรือไม่สมบูรณ์ ซึ่งเกิดจากกรณีที่ข้อมูลผู้ลงทะเบียนหรือครอบครัวที่ให้ไว้ “ไม่ตรงกับฐานข้อมูลของกรมการปกครอง” ผู้ลงทะเบียนจะต้องแก้ไขข้อมูลด้วยตนเอง ณ หน่วยรับลงทะเบียนที่ลงทะเบียน หรือยื่นแบบฟอร์มให้แล้วเสร็จภายในวันที่ 3 พ.ย. 65
.
อ่านเพิ่มเติมhttps://www.thaigov.go.th/news/contents/details/58861
#ไทยคู่ฟ้า#ร่วมต้านโควิด19
-------------------
วันศุกร์ที่ 23 กันยายน 2565
รองนายกฯ พล.อ.ประวิตรฯ รับ ออท.ออสเตรเลียฯ ย้ำความร่วมมือกันฟื้นฟูเศรษฐกิจหลังโควิดและการต่อต้านการค้ามนุษย์
รองนายกฯ พล.อ.ประวิตรฯ รับ ออท.ออสเตรเลียฯ ย้ำความร่วมมือกันฟื้นฟูเศรษฐกิจหลังโควิดและการต่อต้านการค้ามนุษย์
วันนี้ (23 กันยายน 2565) เวลา 09.30 น. พลเอก ประวิตร วงษ์สุวรรณ รองนายกรัฐมนตรี ได้ให้การต้อนรับ นางสาวแอนเจลา เจน แม็กดอนัลด์ เอกอัครราชทูตเครือรัฐออสเตรเลียประจำประเทศไทย เข้าเยี่ยมคำนับในโอกาสเข้ารับหน้าที่ ณ ห้องรับรอง ทำเนียบรัฐบาล
ทั้งสองฝ่าย ได้ชื่นชมความสัมพันธ์ทางการทูตระหว่างกันในโอกาสครบ 70 ปี และหารือร่วมกันถึงความร่วมมือกันด้านต่างๆ ประกอบด้วย การรับมือกับโรคระบาด การต่อต้านการค้ามนุษย์ ความร่วมมืออนุภูมิภาคลุ่มน้ำโขงและเอเปค รวมทั้งด้านการค้าการลงทุน
โดย รองนายกรัฐมนตรี ย้ำถึงความร่วมมือภายใต้ การเป็นหุ้นส่วนทางยุทธศาสตร์ ด้านความมั่นคง ด้านไซเบอร์ ด้านสาธารณสุข ด้านการศึกษาและความสัมพันธ์กับประชาชน โดยเฉพาะ ด้านการต่อต้านการค้ามนุษย์ ที่ไทยมุ่งมั่นแก้ปัญหา โดยปรับปรุงกฎหมายและให้ความสำคัญขยายความร่วมมือกับประเทศต่างๆทั้งระดับทวิภาคี อนุภูมิภาคและพหุภาคี โดยไทยยินดีในความคืบหน้าของความร่วมมือในการจัดตั้ง “ศูนย์ความเป็นเลิศเพื่อต่อต้านการค้ามนุษย์” เพื่อแก้ปัญหาแบบองค์รวมร่วมกัน พร้อมย้ำให้ความสำคัญที่ประสงค์ร่วมมือกับออสเตรเลียด้านการลงทุน การวิจัยและพัฒนา โดยเฉพาะเศรษฐกิจ BCG
เอกอัครราชทูตออสเตรเลียฯ กล่าวย้ำถึงความสัมพันธ์ที่แนบแน่นในระดับต่างๆของทั้งสองประเทศ โดยเฉพาะกองทัพและทางทหาร โดยออสเตรเลียมุ่งมั่นกระชับความสัมพันธ์กับอาเซียนและไทยในกิจกรรมต่างๆมากขึ้นหลังสถานการณ์โควิท โดยเฉพาะการฟื้นฟูเศรษฐกิจ การค้าการลงทุนร่วมกัน และพร้อมสนับสนุนไทยในการเป็นเจ้าภาพจัดการประชุม APEC และยินดีในการทำงานร่วมกับไทยในการต่อต้านการค้ามนุษย์ โดยพร้อมผลักดันให้มีการลงนามและขับเคลื่อนบันทึกความร่วมมือการต่อต้านการค้ามนุษย์ร่วมกันอย่างใกล้ชิดต่อไป
วันพุธที่ 7 กันยายน 2565
Deputy PM Prawit Wongsuwon hands down additional policies and measures to tackle flood situation
Deputy PM Prawit Wongsuwon hands down additional policies and measures to tackle flood situation
September 7, 2022, Deputy Government Spokesperson Tipanan Sirichana disclosed that Deputy Prime Minister and Acting Prime Minister Gen. Prawit Wongsuwon, in his capacity as chair of National Water Command Center (NWCC), expressed concern over the impact of heavy rainfall against the people, and ordered for an integrative and proactive operation of all NWCC concerned agencies in accordance with the earlier-announced 13 measures for rainy season.
The Deputy Prime Minister also handed down the following measures in addition to the 13 measures for rainy season:
For Bangkok and vicinity, assign coordinators from concerned agencies to liaise and work closely with Bangkok Metropolitan Administration in a bid to provide prompt and timely assistance to the people
Clearing water obstruction in Bang Khu Wieng canal in Bangkok’s Thawi Watthana district, and coordinating with Nonthaburi provincial administration to open drainage channels
Closely monitoring and properly managing drainage system at water gates to prevent damage against the people living along the rivers and canals.
Continually reporting rainfall, and dam capacity and drainage in a bid to facilitate operation of all concerned agencies
Evaluating, 24/7, water situation from all sources, including rainfall, dam water volume, Chao Phraya River water level, and rising sea level
Ensuring efficiency of flood sandbag walls, improving and strengthening levees and barriers
Immediately notifying the Deputy Prime Minister in case of emergency or urgency
วันศุกร์ที่ 7 ตุลาคม 2565
รมว.พม. สั่งการด่วน ระดมนักจิตวิทยา และ พม. ดูแลครอบครัวเด็กเสียชีวิตจากเหตุกราดยิงในศูนย์เด็กเล็ก  ที่ จ.หนองบัวลำภู
รมว.พม. สั่งการด่วน ระดมนักจิตวิทยา และ พม. ดูแลครอบครัวเด็กเสียชีวิตจากเหตุกราดยิงในศูนย์เด็กเล็ก ที่ จ.หนองบัวลำภู
เมื่อวันที่ 6 ต.ค. 65เวลา 16.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวแสดงความรู้สึกเสียใจกับครอบครัวเด็กที่เสียชีวิตและได้รับบาดเจ็บจากเหตุการณ์กราดยิงในศูนย์เด็กเล็กแห่งหนึ่ง ในอำเภอนากลาง จังหวัดหนองบัวลำภู โดยมีเด็กและผู้ใหญ่เสียชีวิตจำนวนมาก
ทั้งนี้ ได้สั่งการด่วนให้รองปลัดกระทรวง พม. และรองอธิบดีกรมกิจการเด็กและเยาวชน ลงพื้นที่ไปดูที่เกิดเหตุโดยเร็วที่สุด และระดมเจ้าหน้าที่กระทรวง พม. จากจังหวัดหนองบัวลำภู เลย ขอนแก่น หนองคาย อุดรธานี และพิษณุโลก ไปร่วมกันช่วยเหลือด้วย รวมทั้งส่งเจ้าหน้าที่จิตวิทยา จำนวน 8 คน ร่วมกับเจ้าหน้าที่กรมสุขภาพจิต กระทรวงสาธารณสุข ลงพื้นที่เกิดเหตุเพื่อเร่งเยียวยาฟื้นฟูสภาพจิตใจครอบครัวเด็กที่เสียชีวิต จนกว่าจะกลับมามีสภาพจิตใจที่ดีขึ้นเป็นปกติ เพราะเป็นสิ่งที่สำคัญที่สุดที่ต้องช่วยเหลือในเวลานี้
อีกทั้งได้รายงานเรื่องนี้ด่วนไปยัง พลเอกประยุทธ์ จันทร์โอชา นายกรัฐมนตรี ได้สั่งการให้ความช่วยเหลืออย่างเต็มที่ โดยให้หางบประมาณเยียวยาทุกครอบครัวอย่างดีที่สุด
วันเสาร์ที่ 8 ตุลาคม 2565
“ชัยวุฒิ” เตือน! อย่าแชร์ภาพเหยื่อ  ชี้สังคมต้องช่วยกัน พบเห็นแจ้ง DES ปิดกั้นทันที
“ชัยวุฒิ” เตือน! อย่าแชร์ภาพเหยื่อ  ชี้สังคมต้องช่วยกัน พบเห็นแจ้ง DES ปิดกั้นทันที
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวถึงเหตุการณ์โศกนาฏกรรมที่ศูนย์พัฒนาเด็กเล็กจังหวัดหนองบัวลำภูว่าตนไม่สบายใจอยากฝากพี่น้องประชาชนว่าต้องเคารพสิทธิ์ของผู้เสียชีวิตในการแชร์ภาพที่ไม่เหมาะสมในโซเชียลมีเดียเพื่อมิให้มีการเผยแพร่ภาพที่ทำให้สังคมเกิดความสะเทือนใจหรือเป็นการทำร้ายจิตใจของญาติของผู้เสียชีวิตซึ่งขณะนี้รัฐบาลเร่งเยียวยาครอบครัวผู้ที่เคราะห์ร้ายอย่างเต็มที่สิ่งสำคัญคือการวางแผนในอนาคตเพื่อป้องกันไม่ให้เกิดขึ้นอีกในอนาคตโดยเฉพาะเรื่องจิตใจของผู้ที่มีปัญหาโรคซึมเศร้าโรคจิตเพศต่างๆต้องมีการวางมาตรการควบคุมดูแลให้ดีกว่านี้นอกจากนี้ยังต้องมีการควบคุมเรื่องการพกพาอาวุธยาเสพติด
“เราจะอยู่ร่วมกับคนที่ปัญหาแบบนี้อย่างไรผมว่าต้องมาพูดคุยกันทุกภาคส่วนคงไม่ใช่ของรัฐบาลอย่างเดียวเพราะว่าเกี่ยวข้องกับวิถีชีวิตด้วยเพราะคนเหล่านี้คนที่มีปัญหาทางจิตบางทีเขากินยาเขาก็ดูปกติเหมือนว่ากินยาคุมไว้บางทีเครียดหรือหมดฤทธิ์ยาก็อาจมีอารมณ์คุ้มคลั่งซึ่งมันก็มีอยู่เรื่อยๆซึ่งเป็นเรื่องที่สังคมไทยก็ต้องช่วยกันดูแล”
ส่วนที่สังคมหวั่นว่าจะมีการลอกเลียนแบบเนื่องจากเมื่อวานมีข่าวคนเสพยาบ้าคุ้มคลั่งลักษณะแบบเดียวกันนายชัยวุฒิระบุว่าทางกระทรวงดิจิทัลฯมีอำนาจในการปิดกั้นการเผยแพร่ข้อมูลที่ไม่เหมาะสมอยู่แล้วถ้าตนเห็นหรือมีคนโทรเข้ามาก็จะรีบดำเนินการปิดกั้นทันที
ทั้งนี้ฝากเตือนประชาชนว่าอย่าแชร์และส่งต่อบางรูปหรือบางคลิปอาจมีความรุนแรงยืนยันว่าปัญหายาเสพติดเป็นเรื่องที่รัฐบาลดำเนินการแก้ไขมาโดยตลอดโดยเฉพาะอย่างยิ่งกระทรวงมหาดไทยก็จะเร่งดำเนินการเรื่องนี้เรียกว่าจะตรวจสอบโดยสแกนทุกพื้นที่ที่ทีคนติดยาหรือสร้างความเสี่ยงให้สังคมก็จะนำมาบำบัดดูแลให้ดีขึ้นไม่ให้ไปสร้างปัญหาให้กับชุมชนซึ่งพี่น้องประชาชนก็ต้องร่วมกันให้ข้อมูลด้วย
เมื่อถามว่าฝ่ายค้านเตรียมนำเสนอเรื่องนี้ต่อประธานสภาเพื่อให้เปิดสมัยวิสามัญประชุมเรื่องยาเสพติดเป็นวาระแห่งชาตินายชัยวุฒิเห็นด้วยระบุว่าเป็นเรื่องสำคัญที่ต้องแก้ไขไม่อยากให้มองเป็นเรื่องการเมืองเพราะปัญหาการเสพยาเสพติดไม่ได้เพิ่งเกิดขึ้นในปัจจุบันแต่เป็นปัญหาที่มีต่อเนื่อง
***************
วันพฤหัสบดีที่ 29 กันยายน 2565
รัฐมนตรีเกษตรฯ ลงพื้นที่รับฟังปัญหาของพี่น้องชาวประมงบางพัฒน์ จ.พังงา
มุ่งพัฒนาและยกระดับคุณภาพชีวิตความเป็นอยู่ให้ดียิ่งขึ้น
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เยี่ยมชมโครงการธนาคารปูม้า ร้านจำหน่ายสินค้าแปรรูปของชุมชน พร้อมรับฟังความต้องการของประชาชนในการพัฒนาหมู่บ้าน Fisherman Village และร่วมกิจกรรมปล่อยพันธุ์กุ้งกุลาดำ จำนวน 100,000 ตัว ปลากะพงขาว 2 - 3 ซม. จำนวน 4,000 ตัว ปลากะพงขาว 3 - 4 ซม. จำนวน 1,000 ตัว และส่งมอบพันธุ์ปลายี่สกเทศ ขนาด 2 - 3 ซม. ให้เกษตรกรที่ อบต. ถ้ำน้ำผุด จำนวน 50000 ตัว ณ หมู่บ้านชาวประมงบางพัฒน์ หมู่ที่ 8 ต.บางเตย อ.เมือง จ.พังงา
ทั้งนี้ บ้านบางพัฒน์ตั้งอยู่ในอ่าวพังงา อ.เมือง จ.พังงา เป็นหมู่บ้านชาวประมงและแหล่งท่องเที่ยวเชิงอนุรักษ์ รายล้อมรอบด้วยความอุดมสมบูรณ์ของป่าชายเลน เป็นชุมชนวิถีมุสลิม มีครัวเรือนทั้งหมดประมาณ 100 ครัวเรือน ประชากรประมาณ 300 กว่าคน ประชากร 100% เป็นชาวมุสลิม ประกอบอาชีพการทำประมง ร้อยละ 90 ที่เหลือทำอาชีพค้าขาย ประกอบกิจการร้านอาหาร ลูกจ้างทั่วไป ปัจจุบันคนในชุมชนหันมาให้ความสำคัญกับการท่องเที่ยวแบบวิถีชุมชนประมงเพิ่มมากขึ้น
"การลงพื้นที่ในวันนี้อยากมาดูวิถีชีวิต และมารับทราบปัญหาของพี่น้องประชาชน หากอะไรที่สามารถเข้ามาช่วยเหลือได้ พร้อมจะเข้ามาช่วยทันที และในส่วนของกระทรวงเกษตรและสหกรณ์พร้อมจะเข้ามารับฟังปัญหาและส่งเสริมพัฒนาในส่วนที่เกี่ยวข้อง ทั้งในเรื่องกองทุนประมงพื้นบ้าน หรือการสร้างความเข้มแข็งให้กับพี่น้องเกษตรทุกกลุ่ม นอกจากนี้ ได้มอบหมายให้เกษตรและสหกรณ์จังหวัดเข้ามารับฟังปัญหาจากพี่น้องประชาชนอย่างใกล้ชิด อะไรที่เกี่ยวข้องกับกระทรวงเกษตรฯ ขอให้รายงานให้ทราบ เพื่อจะได้มาช่วยพัฒนาและยกระดับคุณภาพชีวิตความเป็นอยู่ให้ดียิ่งขึ้นต่อไป" ดร.เฉลิมชัย กล่าว
วันศุกร์ที่ 9 กันยายน 2565
​Deputy PM Prawit Wongsuwon’s statement of condolences to U.K. Govt. on Queen Elizabeth II’s passing
​Deputy PM Prawit Wongsuwon’s statement of condolences to U.K. Govt. on Queen Elizabeth II’s passing
September 9, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed the statement of Deputy Prime Minister and Acting Prime Minister Gen. Prawit Wongsuwon, sent to the Right Honourable Elizabeth Truss MP, Prime Minister of the United Kingdom. Gist of the statement is as follows:
The Deputy Prime Minister, on behalf of the Government and people of the Kingdom of Thailand, expressed deepest sorrow for the passing of Her Majesty Queen Elizabeth II of the United Kingdom of Great Britain and Northern Ireland.
Throughout Her Majesty’s 70-year reign, Her Majesty Queen Elizabeth II devoted her life and performed her duties for the benefits of the British people, the United Kingdom, the Commonwealth, and the global community. Her Majesty was admired and revered by people around the world. The royal visits to Thailand in 1972 and 1996 will be remembered by all the Thais. Thai people will join the UK Government and people in praying and mourning at this time of loss.o
วันเสาร์ที่ 24 กันยายน 2565
ดีอีเอส พบข่าวปลอมสุขภาพคนสนใจพุ่งสวนขาลงโควิด
ดีอีเอส พบข่าวปลอมสุขภาพคนสนใจพุ่งสวนขาลงโควิด
ดีอีเอสสรุปสถานการณ์ข่าวปลอมสัปดาห์ล่าสุดพบ6ใน10ข่าวปลอมคนสนใจมากสุดอยู่ในกลุ่มข่าวสุขภาพสวนกระแสขาลงข่าวโควิด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่16–22ก.ย. 65โดยศูนย์ต่อต้านข่าวปลอมพบข้อความที่เข้ามาจำนวน10,905,386ข้อความโดยมีข้อความที่ต้องดำเนินการตรวจสอบ(Verify)ทั้งสิ้น413ข้อความรวมเรื่องที่ต้องดำเนินการตรวจสอบ148เรื่องในจำนวนนี้เป็นเรื่องCovid-19จำนวน5เรื่อง
อย่างไรก็ตามเมื่อพิจารณาจากข่าวปลอมที่ได้รับความสนใจลำดับต้นๆในสัปดาห์ล่าสุดนี้พบว่าส่วนใหญ่เป็นข่าวในกลุ่มข่าวสุขภาพและผลิตภัณฑ์สุขภาพโดยติดอยู่ใน10ลำดับแรกถึง6ข่าวสวนกระแสข่าวโควิดที่อยู่ในช่วงขาลง
ทั้งนี้ข่าวปลอมที่มีคนสนใจสูงสุด10อันดับมีดังนี้อันดับ1โทรศัพท์ส่งผลต่อคลื่นสมองทำให้สภาวะก่อนนอนไม่สงบหลับยากอันดับ2ทำใบขับขี่ไม่ต้องสอบที่ขนส่งแบบถูกกฎหมาย100%ผ่านไลน์อันดับ3ไทยจะได้รับผลกระทบจากพายุกุหลาบช่วงปลายเดือนก.ย. 65อันดับ4สารซักฟอกในสบู่เหลวถ้าใช้ร่วมกับสารประกอบตระกูลเอมีนจะกลายเป็นสารก่อมะเร็งอันดับ5ตลาดหลักทรัพย์แห่งประเทศไทยเปิดซื้อหุ้นด้วยเงิน1,000บาทได้รับปันผล4,000 - 6,000บาท/อาทิตย์
อันดับ6สมุนไพรผู้หญิงวีจิเน่ช่วยดูแลภาวะมดลูกต่ำมดลูกหย่อนอันดับ7พายุโซนร้อนกำลังแรงเตรียมเข้าภาคอีสานในอีก8 - 9วันอันดับ8ผลิตภัณฑ์อะแด็พโต-แอร์ฟื้นฟูปอดและร่างกายไอเหนื่อยง่ายหายใจไม่อิ่มอันดับ9ผลิตภัณฑ์BalanceU/Ucoreไทรอยด์เป็นพิษรักษาหายขาดคอโตตาโปนคอยุบตาเล็กลงผอมลงขี้ร้อนร่างกายกลับมาเป็นปกติหลับยากใจสั่นหลับง่ายใจไม่สั่นอีกเลยและอันดับ10กินถั่วลิสงวันละ1กำมือช่วยรักษาอาการวัยทองอารมณ์แปรปรวน
“ขอให้ประชาชนตระหนักรู้เท่าทันข่าวปลอมที่ถูกแพร่กระจายอยู่บนโซเชียล/ออนไลน์โดยสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
***************
วันพฤหัสบดีที่ 27 ตุลาคม 2565
ผู้ว่าฯ อ่างทอง เผยการดำเนินการบูรณาการกำลังพล ปฏิบัติการไม่ปล่อยให้น้ำท่วมนาน บรรเทาสถานการณ์อุทกภัยบริเวณฟาร์มนกกระทา
ผู้ว่าฯ อ่างทอง เผยการดำเนินการบูรณาการกำลังพล ปฏิบัติการไม่ปล่อยให้น้ำท่วมนาน บรรเทาสถานการณ์อุทกภัยบริเวณฟาร์มนกกระทา
เมื่อวันที่ 26 ต.ค. 65 นายรังสรรค์ ตันเจริญ ผู้ว่าราชการจังหวัดอ่างทอง เปิดเผยว่า ตามที่ได้เกิดสถานการณ์อุทกภัยในพื้นที่จังหวัดอ่างทอง ส่งผลกระทบทำให้เกิดปัญหาน้ำเสียบริเวณพื้นที่เอนกฟาร์มนกกระทา หมู่ที่ 2 ต.ป่างิ้ว อ.เมืองอ่างทอง จ.อ่างทอง และบริเวณพื้นที่ใกล้เคียง
นายรังสรรค์ ตันเจริญ ผู้ว่าราชการจังหวัดอ่างทอง กล่าวว่า ในวันนี้ จังหวัดอ่างทองได้รับการสนับสนุนบูรณาการกำลังทหารจากกองทัพบก กองทัพเรือ กองทัพอากาศ สำนักงานตำรวจแห่งชาติ ส่วนราชการในพื้นที่จังหวัดอ่างทอง และศูนย์ป้องกันและบรรเทาสาธารณภัย เขต 2 สุพรรณบุรี บรรเทาผลกระทบในบริเวณดังกล่าว โดยมี พลตรี ชยพณัฐ วิริรัตน์ ผู้อำนวยการสำนักปฏิบัติการกิจการพลเรือน กรมกิจการพลเรือนทหาร เป็นผู้บัญชาการเหตุการณ์ พลเรือตรี สมศักดิ์ คงโชติ ผู้อำนวยการอู่ทหารเรือธนบุรี กรมอู่ทหารเรือ พร้อมด้วยตัวแทนหน่วยและส่วนราชการที่เกี่ยวข้อง ร่วมปฏิบัติการ โดยนำกระสอบทรายเสริมความมั่นคงแข็งแรงและซ่อมแซมจุดรั่วซึมบริเวณแนวกั้นน้ำของโรงปุ๋ยด้านทิศเหนือ ระยะทาง 650 เมตร เพิ่มเติมจำนวน 1,400 กระสอบ พร้อมสนับสนุนเครื่องเติมออกซิเจนในน้ำ จำนวน 3 เครื่อง เพื่อปรับปรุงคุณภาพน้ำในพื้นที่วิกฤตอย่างต่อเนื่อง และจัดกำลังพลพร้อมเรือท้องแบนติดเครื่องท้าย และรถบรรทุกขนาดใหญ่ ตรวจจุดกระสอบทรายเสริมความมั่นคงแข็งแรงและซ่อมแซมจุดรั่วซึม บริเวณแนวกั้นน้ำของโรงปุ๋ยด้านทิศเหนือ และจัดเตรียมสารจุลินทรีย์พระราชทาน เพื่อนำไปใช้ปรับสภาพน้ำในพื้นที่วิกฤตและพื้นที่โดยรอบ
"นอกจากนี้ ศูนย์อำนวยการใหญ่จิตอาสาพระราชทาน ได้จัดรถครัวสนาม จำนวน 1 คัน พร้อมเจ้าหน้าที่ สนับสนุนด้านการประกอบเลี้ยงอาหารปรุงสุกให้กับกำลังพลและเจ้าหน้าที่ในพื้นที่ปฏิบัติการ และกองร้อย อส. จังหวัดอ่าง ร่วมสนธิกำลังเจ้าหน้าที่บรรจุกระสอบทราย สนับสนุนให้กับส่วนปฏิบัติการ เพื่อเสริมความมั่นคงแข็งแรงและซ่อมแซมจุดรั่วซึมในพื้นที่วิกฤต โครงการชลประทานอ่างทอง ดำเนินการระบายน้ำออกจากพื้นที่วิกฤต ด้วยเครื่องสูบน้ำขนาด 12 นิ้ว จำนวน 1 เครื่อง สามารถสูบน้ำ 1,000 ลบ.เมตร/ชม. ศูนย์ป้องกันและบรรเทาสาธารณภัย เขต 2 สุพรรณบุรี สนับสนุนเครื่องสูบน้ำท่วมขังบรรเทาอุทกภัย จำนวน 1 เครื่อง สูบน้ำ 50,000 ลิตร/นาที สามารถระบายน้ำในพื้นที่วิกฤต และได้รับการสนับสนุนเครื่องสูบน้ำทางการเกษตร จำนวน 4 เครื่อง ช่วยเพิ่มเติมการระบายน้ำในพื้นที่วิกฤต" ผวจ.อ่างทอง กล่าวเพิ่มเติม
นายรังสรรค์ ตันเจริญ ผู้ว่าราชการจังหวัดอ่างทอง กล่าวในช่วงท้ายว่า สำหรับแผนการปฏิบัติในวันพรุ่งนี้ จะได้บูรณาการกำลังพลและยุทโธปกรณ์สนับสนุนการปฏิบัติในการขนย้ายซากนกกระทาไปยังพื้นที่ฝังกลบในอำเภอสามโก้ จังหวัดอ่างทอง และสร้างแนวกั้นน้ำรอบอาคารโรงปุ๋ย เพื่อจำกัดการรั่วไหลของสิ่งปฏิกูลภายใน โดยใช้ปูนขาวกำจัดและย่อยสลายสิ่งปฏิกูลภายในพื้นที่โรงปุ๋ย และปิดพื้นที่ไว้จนถึงระยะที่ปลอดภัยเพื่อเคลื่อนย้ายซากสัตว์ออกจากพื้นที่ และหน่วยงานที่เกี่ยวข้องเตรียมการส่งมอบพื้นที่เพื่อดำเนินการในขั้นพื้นฟูตามระเบียบของทางราชการต่อไป
วันพุธที่ 28 กันยายน 2565
รัฐบาลตั้งวอร์รูมติดตามพายุโนรูอย่างใกล้ชิด เตรียมชุดปฏิบัติการพร้อมช่วยเหลือประชาชน
วันพุธที่ 28 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลพร้อมรับมือผลกระทบจากพายุ “โนรู” ในช่วงวันที่ 28 ก.ย.-1ต.ค.65
โดยเปิดศูนย์อำนวยการติดตามสถานการณ์พายุเพื่อคาดการณ์บริเวณที่จะได้รับผลกระทบอย่างใกล้ชิด
พร้อมสั่งการกองอำนวยการป้องกันและบรรเทาสาธารณภัยจังหวัดทุกจังหวัด
เตรียมดำเนินการตามแผนเผชิญเหตุอุทกภัย
ตั้งศูนย์บัญชาการเหตุการณ์จังหวัดคอยประเมินสถานการณ์และผลกระทบที่อาจเกิดในพื้นที่
เตรียมบุคลากรชุดปฏิบัติการพร้อมออกคลี่คลายสถานการณ์ บรรเทาเหตุ
และดูแลความเป็นอยู่ประชาชนจนกว่าจะกลับสู่ภาวะปกติ
หากสถานการณ์มีแนวโน้มรุนแรงขึ้นจะอพยพประชาชนไปยังพื้นที่ปลอดภัยที่เตรียมไว้ทันที
ประชาชนที่ประสบเหตุสาธารณภัยขอความช่วยเหลือได้ที่สายด่วนนิรภัย โทร.1784 ฟรีตลอด 24 ชม.
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 20 ตุลาคม 2565
พายุเนสาท อ่อนกำลังลงเป็นดีเปรสชันก่อนถึงฝั่ง ภาคใต้ฝนตกหนักต่อเนื่องจากร่องมรสุมที่พาดผ่าน
.....
กรมอุตุนิยมวิทยา อัปเดตเส้นทางพายุไต้ฝุ่นเนสาท (NESAT)" ความเร็วลมสูงสุดใกล้ศูนย์กลางประมาณ 65 กม./ชม. มีแนวโน้มอ่อนกำลังลงเป็นพายุดีเปรสชัน และเคลื่อนขึ้นฝั่งประเทศเวียดนามตอนบนวันพรุ่งนี้ จากนั้นจะอ่อนกำลังลงเป็นหย่อมความกดอากาศต่ำกำลังแรง โดยภาคตะวันออกเฉียงเหนือจะมีฝนเล็กน้อยบางแห่ง
.
ส่วนช่วงวันที่ 20 - 22 ต.ค. 65 ร่องมรสุมพาดผ่านภาคใต้ตอนกลาง ประกอบกับลมตะวันตกเฉียงใต้ที่พัดปกคลุมทะเลอันดามันและภาคใต้จะมีกำลังแรงขึ้น ทำให้ภาคใต้มีฝนตกหนักถึงหนักมาก ทะเลอันดามันมีคลื่นสูง 2-3 เมตร
.
ขอให้ประชาชนบริเวณภาคใต้ระวังอันตรายจากฝนตกหนักถึงหนักมากและฝนที่ตกสะสม ซึ่งอาจทำให้เกิดน้ำท่วมฉับพลันและน้ำป่าไหลหลาก ชาวเรือเดินเรือด้วยความระมัดระวังและเรือเล็กควรงดออกจากฝั่ง
#ไทยคู่ฟ้า#สื่อสารรัฐบาลไทย
-------------------
วันอังคารที่ 25 ตุลาคม 2565
กรมเจ้าท่า กระทรวงคมนาคม พร้อมเคียงข้างประชาชน เร่งช่วยเหลือประชาชนผู้ประสบอุทกภัย อย่างต่อเนื่องเป็นวันที่ 28
...
ตามที่รัฐบาลมีความเป็นห่วงประชาชนที่ได้รับผลกระทบจากอุทกภัยจากพายุโนรู ทำให้เกิดอุทกภัยในพื้นที่ภาคเหนือ ภาคกลาง ภาคตะวันออกเฉียงเหนือและภาคใต้ กระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดำเนินการช่วยเหลือประชาชนผู้ประสบอุทกภัยเป็นการเร่งด่วน โดยรักษาการอธิบดีกรมเจ้าท่า (นายสรพงศ์ ไพฑูรย์พงษ์) ได้สั่งการให้ทุกหน่วยงานของกรมเจ้าท่า ที่อยู่ในพื้นที่ประสบอุทกภัย ดำเนินการเร่งช่วยเหลือผู้ประสบอุทกภัย โดยในวันที่ 24 ตุลาคม 2565 กรมเจ้าท่าบูรณาการร่วมกับจังหวัดและหน่วยงานที่เกี่ยวข้อง ช่วยเหลือผู้ประสบอุทกภัยอย่างต่อเนื่องเป็นวันที่ 28 โดยตั้งศูนย์อำนวยการ 9 จุด เจ้าหน้าที่ 56 นาย เรือ 16 ลำ รถ 17 คัน น้ำดื่ม 1,200 ขวด ดังนี้
สำนักงานเจ้าท่าภูมิภาคที่ 2
- สาขาอยุธยา นำเรือ รับ-ส่ง จัดส่งน้ำดื่ม ช่วยเหลือผู้ประสบอุทกภัย ร่วมกับ อบต.คลองสระบัว พื้นที่ หมู่ 2 ต.คลองสระบัว อ.พระนครศรีอยุธยา จ.พระนครศรีอยุธยา
- สำนักงานพัฒนาและบำรุงรักษาทางน้ำที่ 1 และ 6 นำเรือขนย้ายสิ่งของ อาหารสัตว์ รับ-ส่ง ผู้ประสบอุทกภัย จัดส่งถุงยังชีพ น้ำดื่ม พื้นที่ ต.บางมัญ อ.เมือง จ.สิงห์บุรี, ต.บ้านหม้อ อ.พรหมบุรี จ.สิงห์บุรี, ต.วัดตะกู อ.บางบาล จ.พระนครศรีอยุธยา
สำนักงานเจ้าท่าภูมิภาคที่ 7 จัดส่งน้ำดื่ม ถุงยังชีพ ข้าวกล่อง และรับ-ส่งประชาชน
- สาขาอุบลราชธานี ร่วมกับ สำนักงานพัฒนาและบำรุงรักษาทางน้ำที่ 8 ช่วยเหลือประชาชนพื้นที่ วัดเสนาวงศ์ (วัดท่าบ้งมั่ง) อ.วารินชำราบ จ.อุบลราชธานี, เทศบาลวารินชำราบ อ.วารินชำราบ จ.อุบลราชธานี, วงเวียนน้ำพุ เทศบาลอุบลราชธานี อ.เมือง จ.อุบลราชธานี
- สาขาขอนแก่น ร่วมกับ สาขานครพนม สาขาหนองคาย สำนักงานพัฒนาและบำรุงรักษาทางน้ำที่ 5 ช่วยเหลือผู้ประสบภัยพื้นที่บ้านวังทอง อ.ทุ่งเขาหลวง จ.ร้อยเอ็ด, บ้านหนองไชยวาน หมู่ที่ 13 ต.บึงงาม อ.ทุ่งเขาหลวง จ.ร้อยเอ็ด, ต.ลำชี อ.ฆ้องชัย จ.กาฬสินธุ์ บ้านยางท่าแจ้ง ต.ยางท่าแจ้ง อ.โกสุมพิสัย จ.มหาสารคาม
ทั้งนี้ กรมเจ้าท่าได้เตรียมพร้อมเรือพระราชทาน เรือท้องแบน รถ และกำลังเจ้าหน้าที่ เข้าช่วยเหลือได้อย่างทันที ที่ได้รับการร้องขอจากหน่วยงานในจังหวัด หรือได้รับแจ้งจากผู้ที่ประสบอุทกภัยโดยตรง พร้อมร่วมประชุมวางแผนประเมินสถานการณ์ฯ กับหน่วยงานที่เกี่ยวข้องในพื้นที่อย่างต่อเนื่อง ทั้งในส่วนกลาง ส่วนภูมิภาคและปริมณฑล พร้อมออกประกาศให้ระมัดระวังในการเดินเรือ กรณีมีคลื่นลมแรง กรมเจ้าท่า และหน่วยงานภายใต้สังกัดกระทรวงคมนาคม ขอเป็นกำลังใจให้กับผู้ประสบอุทกภัยทุกท่าน และพร้อมให้การช่วยเหลือผู้ประสบภัยทั่วประเทศ ขอให้ประชาชนติดตามสถานการณ์น้ำ การพยากรณ์อากาศ พร้อมรับข่าวสารอย่างต่อเนื่อง หากพบเห็นความไม่ปลอดภัยทางน้ำ สามารถโทรแจ้งได้ที่ หมายเลข 0 2639 4782 หรือ สายด่วนกรมเจ้าท่า 1199 ได้ตลอด 24 ชั่วโมง
วันอังคารที่ 25 ตุลาคม 2565
ครม. เห็นชอบร่างแผนพัฒนารัฐวิสาหกิจ พ.ศ. 2566 - 2570  สอดคล้องแผนพัฒนา ฯ ฉบับที่ 13  มุ่งยกระดับขีดความสามารถรัฐวิสาหกิจไทย สู่เป้าหมายยุทธศาสตร์ชาติและการพัฒนาเศรษฐกิจอย่างยั่งยืน
ครม. เห็นชอบร่างแผนพัฒนารัฐวิสาหกิจ พ.ศ. 2566 - 2570   สอดคล้องแผนพัฒนา ฯ ฉบับที่ 13  มุ่งยกระดับขีดความสามารถรัฐวิสาหกิจไทย สู่เป้าหมายยุทธศาสตร์ชาติและการพัฒนาเศรษฐกิจอย่างยั่งยืน
วันที่ 25 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรีเห็นชอบร่างแผนพัฒนารัฐวิสาหกิจ พ.ศ. 2566 - 2570 เพื่อยกระดับขีดความสามารถรัฐวิสาหกิจไทยมุ่งสู่เป้าหมายยุทธศาสตร์ชาติ และการพัฒนาเศรษฐกิจอย่างยั่งยืน โดยเป็นกำหนดทิศทางหลักในการพัฒนารัฐวิสาหกิจแต่ละแห่ง (ปัจจุบันมีรัฐวิสาหกิจ จำนวน 52 แห่ง) ให้เชื่อมโยงกับแผนพัฒนาเศรษฐกิจและสังคมแห่งชาติ ฉบับที่ 13 ทั้ง 13 หมุดหมาย ซึ่งรัฐวิสาหกิจแต่ละแห่งจะมีส่วนในการดำเนินการตามหมุดหมายที่แตกต่างกันตามบทบาทและภารกิจขององค์กร ได้แก่ (1) โครงสร้างพื้นฐาน (2) บริการสาธารณะขั้นพื้นฐาน (3) กิจการที่ไม่มีเอกชนดำเนินการได้อย่างเพียงพอ (4) กิจการที่รัฐต้องควบคุม และ (5) ภารกิจเชิงส่งเสริม
ทั้งนี้ ทิศทางการพัฒนารัฐวิสาหกิจ (รายสาขา) เป็นการพิจารณาจากบทบาทและกรอบภารกิจของรัฐวิสากิจ จำนวน 9 สาขา ประกอบด้วย (1) สาขาขนส่ง การบริหารจัดการโครงข่ายคมนาคมและโลจิสติกส์ที่มุ่งเน้นการขนส่งทางราง (2) สาขาพลังงาน สนับสนุนการจัดหาพลังงานแหล่งใหม่และการใช้พลังงานทดแทนที่เป็นมิตรกับสิ่งแวดล้อม (3) สาขาสาธารณูปการพัฒนาโครงสร้างพื้นฐานด้านน้ำและน้ำเสีย (4) สาขาสถาบันการเงิน สร้างโอกาสให้ประชาชนเข้าถึงแหล่งทุนอย่างทั่วถึงควบคู่ไปกับความรู้ทางการเงิน (5) สาขาสื่อสาร สนับสนุนการพัฒนาและยกระดับดิจิทัลเพื่อเศรษฐกิจ (6) สาขาเกษตร เสริมสร้างศักยภาพทางด้านการผลิตและตลาดสินค้า (7) สาขาทรัพยากรธรรมชาติ สร้างความตระหนักในการใช้ทรัพยากรธรรมชาติให้แก่ชุมชนและประชาชน (8) สาขาอุตสาหกรรมและพาณิชยกรรม บริหารจัดการจัดการองค์กรด้วยหลักธรรมาภิบาลและเทคโนโลยีที่ทันสมัย (9) สาขาสังคมและเทคโนโลยีส่งเสริมการท่องเที่ยวและกีฬาสนับสนุนการวิจัยและนวัตกรรม
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี ย้ำว่า ร่างแผนพัฒนา ฯ จะเป็นประโยชน์ต่อรัฐวิสาหกิจทั้ง 52 แห่ง และประชาชน โดยวิสาหกิจจะมีการบูรณาการระหว่างกันมากขึ้น ทั้งในการวางแผนและการใช้ทรัพยากรร่วมกัน ทำให้การดำเนินงานของรัฐวิสาหกิจมีประสิทธิภาพ สามารถลดต้นทุนและลดความซ้ำซ้อนในการดำเนินงาน โดยสามารถเห็นได้ถึงภาพรวมการลงทุนและช่วยให้การบริหารจัดการโครงการลงทุนต่างๆเป็นไปอย่างมีประสิทธิภาพและเกิดประโยชน์สูงสุด มีเทคโนโลยีที่ทันสมัยต่อการเปลี่ยนแปลง ที่สำคัญประชาชนผู้ใช้บริการจะได้รับสินค้าบริการสาธารณะขั้นพื้นฐานที่มีคุณภาพและสามารถเข้าถึงได้อย่างทั่วถึงและเท่าเทียมกัน
วันจันทร์ที่ 17 ตุลาคม 2565
สถาบันการบินพลเรือน รัฐวิสาหกิจสังกัดกระทรวงคมนาคม  เปิดรับสมัครเข้าศึกษาหลักสูตรประกาศนียบัตรทักษะช่างอากาศยาน สาขาวิชาเทคโนโลยีระบบอากาศยาน ประจำปีการศึกษา 2566
...
สถาบันการบินพลเรือน รัฐวิสาหกิจสังกัดกระทรวงคมนาคม เปิดรับสมัครเข้าศึกษาหลักสูตรประกาศนียบัตรทักษะช่างอากาศยาน (Certificate in Aeroskills) สาขาวิชาเทคโนโลยีระบบอากาศยาน (Aircraft System Technology) ประจำปีการศึกษา 2566
รับวุฒิ ม.6 ทุกแผนการเรียน/ปวช. ทุกประเภทวิชา หรือเทียบเท่าโดยมีรายละเอียดการรับสมัครดังนี้
1. รอบ Early Recruitment (ตั้งแต่วันที่ 1 ตุลาคม 2565 - 18 พฤศจิกายน 2565)
2. รอบ Portfolio (ตั้งแต่วันที่ 10 ธันวาคม 2565 - 13 มกราคม 2566)
3. รอบโควตา Quota (ตั้งแต่วันที่ 1 กุมภาพันธ์ 2566 - 3 มีนาคม 2566)
4. รอบรับตรง (ตั้งแต่วันที่ 15 มีนาคม 2566 - 28 เมษายน 2566)
สำหรับผู้ที่สนใจ สามารถติดตามรายละเอียดและสมัครได้ผ่านทางระบบออนไลน์ที่เว็บไซต์ www.catc.or.th หรือสมัครได้ด้วยตนเองที่อาคารศูนย์พัฒนาบุคลากรด้านการบิน ชั้น G แผนกทะเบียนและวัดผล ติดต่อสอบถามรายละเอียดเพิ่มเติมได้ที่ แผนกสื่อสารองค์กร โทร. 0 2272 5741-4 หรือ Inbox Facebook: catcthailand
วันพฤหัสบดีที่ 13 ตุลาคม 2565
รัฐมนตรีว่าาการกระทรวงยุติธรรม เผยราชทัณฑ์ร่วมมือ GISTDA ติดตามสภาพอากาศ ตั้งวอร์รูมวางแผนรับมืออุทกภัย
รัฐมนตรีว่าาการกระทรวงยุติธรรม เผยราชทัณฑ์ร่วมมือ GISTDA ติดตามสภาพอากาศ ตั้งวอร์รูมวางแผนรับมืออุทกภัย พร้อมส่งนักโทษช่วยชาวบ้านทำแนวกั้น-สูบน้ำ ย้ำท้องถิ่นไหนมีปัญหาประสานมาได้เลยยินดีให้บริการสังคม
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า จากกรณีน้ำท่วมในหลายพื้นที่ทั่วประเทศ ตนได้กำชับให้กรมราชทัณฑ์เฝ้าติดตามสถานการณ์ระดับน้ำอย่างใกล้ชิดและให้เรือนจำทุกแห่งเตรียมความพร้อมรับมือ ซึ่งจากรายงานล่าสุดยังไม่มีเรือนจำถูกน้ำท่วม แต่ก็ได้มีการประชุมเพื่อเตรียมพร้อมรับมือ และเตรียมแผนการรองรับกรณีเกิดน้ำทะลักเข้าท่วมเรือนจำ โดยเฉพาะเรือนจำในจังหวัดที่อยู่ในเส้นทางน้ำหลาก นอกจากนี้ทางกรมราชทัณฑ์ได้ทำ MOU ร่วมกับ สำนักงานพัฒนาเทคโนโลยีอวกาศและภูมิสารสนเทศ (GISTDA) ในการส่งภาพถ่ายดาวเทียมเพื่อเฝ้าระวังน้ำท่วมและสภาพภูมิอากาศต่างๆ เพื่อให้เราสามารถรับรู้สถานการณ์ต่างๆได้อย่างรวดเร็ว
นายสมศักดิ์ กล่าวว่า นอกจากนี้ กรมราชทัณฑ์ยังได้ตั้งไลน์กลุ่ม เพื่อเป็นวอร์รูมในการรายงานสถานการณ์ต่างๆจากทั่วประเทศ และในส่วนของจังหวัดต่างๆที่ประสบอุทกภัย ทางเรือนจำในพื้นที่ใกล้เคียง ได้ส่งผู้ต้องขังออกไปช่วยงานสาธารณะ เช่น การวางกระสอบทรายทำแนวกั้นน้ำ การช่วยติดตั้งเครื่องสูบน้ำ และการช่วยขนสิ่งของต่างๆ ส่วนในพื้นที่ กทม.และปริมณฑล ก็ได้มีการช่วยบรรจุกระสอบทราย ทำแนวกั้นน้ำ และทำความสะอาดท่อระบายน้ำในหลายจุด
"ผมขอย้ำอีกครั้งว่า หากหน่วยงานท้องถิ่นที่มีปัญหาน้ำท่วมหรือประสบภัยต่างๆ สามารถประสานมายังกรมราชทัณฑ์ได้เลย เรายินดีให้บริการสังคม อยากช่วยประชาชน กระทรวงยุติธรรม กรมราชทัณฑ์ และผู้ต้องขังทุกคน อยากช่วยลดภาระให้กับสังคมและประชาชน เรายินดีให้บริการ นอกจากนี้ยังเป็นการให้โอกาสผู้ต้องขังได้ร่วมทำความดี ได้ปรับตัวเพื่อเรียนรู้ในการกลับสู่สังคมอีกด้วย"นายสมศักดิ์ กล่าว
วันจันทร์ที่ 5 กันยายน 2565
รัฐมนตรีว่าการกระทรวงยุติธรรม เปิดสัมมนาเครือข่ายนิติวิทยาศาสตร์ ยกระดับงานด้านตรวจพิสูจน์หลักฐาน ดันเป็น วิชาชีพควบคุมตามกฎหมาย ให้งานนิติวิทยาศาสตร์
รัฐมนตรีว่าการกระทรวงยุติธรรม เปิดสัมมนาเครือข่ายนิติวิทยาศาสตร์ ยกระดับงานด้านตรวจพิสูจน์หลักฐาน ดันเป็น วิชาชีพควบคุมตามกฎหมาย ให้งานนิติวิทยาศาสตร์ มีมาตรฐานเดียวกัน เทียบสากล หวังประชาชน เข้าถึงกระบวนการยุติธรรม อย่างเท่าเทียม
วันที่ 5 กันยายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิด“โครงการสัมมนาเครือข่ายนิติวิทยาศาสตร์แห่งประเทศไทย ครั้งที่ 2” โดยมี นางอรัญญา ทองน้ำตะโก รองปลัดกระทรวงยุติธรรม พันตำรวจเอก ทรงศักดิ์ รักศักดิ์สกุล ผู้อำนวยการสถาบันนิติวิทยาศาสตร์ ผู้บริหารกระทรวง แพทย์หญิง คุณหญิงพรทิพย์ โรจนสุนันท์ สมาชิกวุฒิสภา และเครือข่ายนิติวิทยาศาสตร์ เข้าร่วม ที่โรงแรมมิราเคิล แกรนด์ คอนเวนชั่น กรุงเทพมหานคร
โดย พันตำรวจเอก ทรงศักดิ์ กล่าวรายงานว่า วัตถุประสงค์การจัดงานในวันนี้ เพื่ออำนวยความยุติธรรม ลดความเหลื่อมล้ำ พร้อมพัฒนาด้านนิติวิทยาศาสตร์ สู่ระดับสากล ให้มีประสิทธิภาพ ซึ่งปัจจุบัน งานนิติวิทยาศาสตร์ ได้รับการพัฒนา และส่งเสริมเป็นวิชาชีพควบคุมแล้ว เพื่อจะได้มีจรรยาบรรณมาตรฐานเดียวกัน โดยจะส่งเสริมให้การตรวจพิสูจน์ เป็นไปอย่างมีคุณภาพ
ขณะที่ นายสมศักดิ์ กล่าวว่า รู้สึกยินดี และเป็นเกียรติอย่างยิ่ง ที่ได้รับเชิญมาเป็นประธานในพิธีเปิด “โครงการสัมมนาเครือข่ายนิติวิทยาศาสตร์แห่งประเทศไทย ครั้งที่ 2” ในวันนี้ เพราะเมื่อวันที่ 24 กันยายน 2562 ตนได้เป็นประธานและเข้าร่วมโครงการนี้ ที่จัดขึ้นเป็นครั้งแรก โดยมีเนื้อหาสำคัญ 2 ส่วน คือ การพัฒนาเครือข่ายนิติวิทยาศาสตร์แห่งประเทศไทย และการผลักดันให้วิชาชีพ สาขานิติวิทยาศาสตร์ เป็นวิชาชีพควบคุมตามกฎหมาย ซึ่งปัจจุบัน ได้มีการกำหนด ให้สาขานิติวิทยาศาสตร์ เป็นวิชาชีพวิทยาศาสตร์และเทคโนโลยีควบคุม แล้ว ตามพระราชกฤษฎีกา กำหนดสาขาวิชาชีพวิทยาศาสตร์และเทคโนโลยีควบคุม (ฉบับที่ 2) พ.ศ.2565 ในวันที่ 24 พฤษภาคม 2565 ส่งผลให้การประกอบวิชาชีพสาขานิติวิทยาศาสตร์ มีมาตรฐานเดียวกัน ภายใต้จรรยาบรรณที่เคร่งครัด เพื่อให้การบริการนิติวิทยาศาสตร์มีคุณภาพ เป็นที่ยอมรับทั้งในระดับประเทศ และระดับสากล
นายสมศักดิ์ กล่าวอีกว่า การจัดโครงการในวันนี้ ถือได้ว่า เป็นโอกาสอันดี ที่ทำให้เราได้เห็นถึงการพัฒนาอย่างต่อเนื่อง ทั้งในส่วนของการพัฒนาเครือข่ายนิติวิทยาศาสตร์แห่งประเทศไทย และพัฒนาบุคลากรในกระบวนการยุติธรรม ซึ่งสอดคล้องกับนโยบายด้านกระบวนการยุติธรรมของรัฐบาล ที่ต้องการสร้างความเชื่อมั่นให้กับสังคม พร้อมมุ่งเน้นลดความเหลื่อมล้ำ ให้เกิดความเสมอภาคด้วยกลไกนิติวิทยาศาสตร์
“เนื่องจากปัจจุบัน การตรวจพิสูจน์ทางนิติวิทยาศาสตร์ นอกจากช่วยกระบวนการสืบสวนสอบสวนในคดีอาญาแล้ว ยังถูกนำมาใช้ในด้านสังคม เช่น การพิสูจน์สัญชาติ เพื่อลดความเหลื่อมล้ำ การตรวจสารเสพติดในเส้นผม ดังนั้น จะเห็นได้ว่า การพัฒนาเครือข่ายนิติวิทยาศาสตร์นั้น มีส่วนสำคัญเป็นอย่างยิ่ง ที่จะได้เข้ามามีส่วนร่วม ในการช่วยประชาชน ให้เข้าถึงกระบวนการยุติธรรมได้อย่างรวดเร็ว และเท่าเทียม เป็นที่พึ่งของประชาชนได้” รมว.ยุติธรรม กล่าว
วันอาทิตย์ที่ 2 ตุลาคม 2565
พ่อเมืองพิษณุโลก เร่งติดตามสถานการณ์น้ำท่วม ย้ำ ยังคงต้องเฝ้าระวังอย่างใกล้ชิด พร้อมให้การช่วยเหลือเยียวยาผู้ประสบภัย
พ่อเมืองพิษณุโลก เร่งติดตามสถานการณ์น้ำท่วม ย้ำ ยังคงต้องเฝ้าระวังอย่างใกล้ชิด พร้อมให้การช่วยเหลือเยียวยาผู้ประสบภัย
วันนี้ (2 ต.ค. 65) เวลา 09.30 น. นายภูสิต สมจิตต์ ผู้ว่าราชการจังหวัดพิษณุโลก พร้อมด้วยหัวหน้าส่วนราชการระดับจังหวัด นายอำเภอทุกอำเภอ และเจ้าหน้าที่ที่เกี่ยวข้อง ประชุมติดตามสถานการณ์และเตรียมความพร้อมการบริหารจัดการสถานการณ์อุทกภัยพร้อมหารือเเนวทางการดูแลช่วยเหลือประชาชนผู้ประสบภัยในพื้นที่ ณ ห้องประชุมพระศรีศาสดา (POC) ชั้น 3 ศาลากลางจังหวัดพิษณุโลก (หลังเก่า)
นายภูสิต สมจิตต์ ผู้ว่าราชการจังหวัดพิษณุโลก กล่าวว่า ที่ประชุมได้มีการรายงานสรุปภาพรวมสถานการณ์อุทกภัยในพื้นที่ และการให้ความช่วยเหลือเพื่อบรรเทาความเดือดร้อนของพี่น้องประชาชน รวมทั้งการคาดการณ์สถานการณ์อุทกภัยในพื้นที่จังหวัดพิษณุโลกที่อาจมีแนวโน้มรุนแรงขึ้น ในหลายพื้นที่ สำหรับสถานการณ์ล่าสุดในขณะนี้ จังหวัดพิษณุโลก ยังต้องเฝ้าระวังสถานการณ์อย่างต่อเนื่อง แม้พายุโนรูจะอ่อนตัวเป็นหย่อมความกดอากาศต่ำ แต่ด้วยการเคลื่อนตัวของกระแสอากาศที่วกกลับมา ประกอบกับมีมวลอากาศเย็นแผ่มาปกคลุม ทำให้ยังคงมีฝนตกต่อเนื่องและหนักในบางพื้นที่ในจังหวัดแพร่ จังหวัดอุตรดิตถ์ และจังหวัดพิจิตร แต่จากการคาดการณ์โดยกรมอุตุนิยมวิทยา คาดว่าจะยังคงมีฝนในอีก 2-3 วัน (1-3 ตุลาคม 2565) จากนั้นฝนจะทิ้งช่วง อย่างไรก็ตามยังคงต้องเฝ้าติดตามสถานการณ์สภาพอากาศต่อไป เนื่องจากอาจมีการเปลี่ยนแปลงสภาพอากาศได้ตลอด 24 ชั่วโมง
นายภูสิต สมจิตต์ ผู้ว่าราชการจังหวัดพิษณุโลก กล่าวต่อว่า สำหรับความเสียหายจากอุทกภัยที่เกิดขึ้นล่าสุด ณ วันที่ 2 ตุลาคม 2565 มีบ้านเรือนราษฏรได้รับความเสียหาย จำนวน 917 หลังคาเรือน ในพื้นที่ 3 อำเภอ ได้แก่ อำเภอวังทอง อำเภอนครไทย และอำเภอบางระกำ มีผู้เสียชีวิต จำนวน 1 ราย นาข้าวเสียหาย 2,563 ไร่ พืชไร่ พืชสวน 404 ไร่ บ่อปลา 30 บ่อ ถนนของทางราชการเสียหาย 15 สาย ขณะนี้ ได้ให้ความช่วยเหลือโดยนำเรือท้องแบน เรือพลาสติก กระสอบทราย อำนวยความสะดวกเรื่องการเดินทางสัญจร และวางแผนการระบายน้ำ พร้อมติดตั้งเครื่องสูบน้ำ เพื่อเร่งการระบายน้ำ ไม่ให้เข้าท่วมบ้านเรือนในพื้นที่เเล้ว สำหรับการให้ความช่วยเหลืออื่น ๆ ได้มีการนำถุงยังชีพออกแจกจ่าย ผู้ประสบภัยแล้วและได้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน ปี 2565 (วงเงิน 20 ล้านบาท) แล้ว จำนวนกว่า 17 ล้านบาท นอกจากนี้ ยังได้สั่งการให้เตรียมความพร้อมในพื้นที่เเล้ว พร้อมทั้งกำชับองค์กรปกครองส่วนท้องถิ่น และเจ้าหน้าที่ที่เกี่ยวข้องให้ความสำคัญกับการช่วยเหลือพี่น้องประชาชนในพื้นที่ที่ประสบภัยน้ำท่วม และการบริการสาธารณสุขอย่างใกล้ชิด เพื่อเร่งบรรเทาความเดือดร้อนในด้านต่าง ๆ ทั้งนี้ ได้มีการตรวจสอบระบบไฟฟ้าให้อยู่ในเกณฑ์มาตรฐานความปลอดภัยแล้ว ซึ่งในวันพรุ่งนี้ (วันที่ 3 ต.ค. 65) เวลา 09.30 น. จะมีการประชุม เพื่อติดตามการบริหารจัดการสถานการณ์อุทกภัย แนวทางการแก้ไขปัญหา และการให้ความช่วยเหลือผ่านระบบ Video Conference ต่อจากการประชุมติดตามของกระทรวงมหาดไทย เพื่อติดตามสถานการณ์ในพื้นที่อย่างใกล้ชิดต่อไป
#มหาดไทย #กระทรวงมหาดไทย #130ปีกระทรวงมหาดไทย_บำบัดทุกข์บำรุงสุข
#SDGsforAll #ChangeforGood
วันศุกร์ที่ 7 ตุลาคม 2565
พล.อ.ประวิตร รองนายกฯ กำชับหน่วยงานความมั่นคงทุกระดับ เข้มกำกับเจ้าหน้าที่รัฐครอบครองอาวุธ ป้องกันก่อเหตุรุนแรง
พล.อ.ประวิตร รองนายกฯ กำชับหน่วยงานความมั่นคงทุกระดับ เข้มกำกับเจ้าหน้าที่รัฐครอบครองอาวุธ ป้องกันก่อเหตุรุนแรง
วันนี้ (6 ตุลาคม 2565) พล.อ.คงชีพ ตันตระวาณิชย์ โฆษกประจำรอง นรม.เปิดเผยว่า จากเหตุการณ์เจ้าหน้าที่รัฐ ก่อเหตุใช้อาวุธกับประชาชนที่เกิดขึ้น พล.อ.ประวิตร วงษ์สุวรรณ รอง นรม.กล่าวแสดงความเสียใจกับญาติผู้เสียชีวิตและผู้ได้รับบาดเจ็บทุกราย พร้อมทั้งได้กำชับไปยังหน่วยงานความมั่นคง ให้หัวหน้าหน่วยงานทุกระดับ ให้ความสำคัญทบทวนและกวดขันมาตรการควบคุมกำกับเจ้าหน้าที่รัฐทุกหน่วยงาน ที่ครอบครอง มีและใช้อาวุธให้มากขึ้น
โดยให้พิจารณาเพ่งเล็งเจ้าหน้าที่ที่มีความเครียด หรือมีอาการป่วยจากสภาวะทางจิตประสาท หรือจากปัญหายาเสพติด เพื่อแยกบำบัดรักษาและกำกับให้อยู่ในการดูแลของแพทย์จนปกติ ทั้งนี้ขอให้ความสำคัญไปถึงกระบวนการคัดกรองเข้ารับเข้าราชการ ที่ต้องให้ความสำคัญมากขึ้นกับประวัติบุคคล เพื่อป้องกันมิให้มีการก่อเหตุรุนแรงทางสังคม ซึ่งไม่ควรเกิดขึ้นอีก
วันศุกร์ที่ 2 กันยายน 2565
ธพว. จับมือ สสว. จัดใหญ่มหกรรมหนุนเอสเอ็มอีเข้าถึง ‘จัดซื้อจัดจ้างภาครัฐ’  เสิร์ฟสินเชื่อเสริมสภาพผู้รับเหมา ยื่นกู้ได้ทันที พบกันวันที่ 9 ก.ย. ด่วน! รับจำนวนจำกัด
ธพว. จับมือกับ สำนักงานส่งเสริมวิสาหกิจขนาดกลางและขนาดย่อม (สสว.) จัดมหกรรม “เพิ่มโอกาสเป็น “คู่ค้ากับรัฐ” และเข้าถึงแหล่งเงินทุน SME”  ในวันที่ 9 ก.ย.65 เวลา 08.30-16.00 น. ณ ห้องวิภาวดีบอลรูม เอ โรงแรมเซ็นทารา แกรนด์ เซ็นทรัลพลาซา ลาดพร้าว
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า ธพว. จับมือกับ สำนักงานส่งเสริมวิสาหกิจขนาดกลางและขนาดย่อม (สสว.) จัดมหกรรม “เพิ่มโอกาสเป็น “คู่ค้ากับรัฐ” และเข้าถึงแหล่งเงินทุน SME” ในวันที่ 9 ก.ย.65 เวลา 08.30-16.00 น. ณ ห้องวิภาวดีบอลรูม เอ โรงแรมเซ็นทารา แกรนด์ เซ็นทรัลพลาซา ลาดพร้าวสนับสนุนผู้ประกอบการเอสเอ็มอีเข้าถึงตลาดจัดซื้อจัดจ้างภาครัฐที่มีมูลค่ากว่า 1.3 ล้านล้านบาทต่อปี
ความพิเศษของมหกรรมครั้งนี้ ผู้ประกอบการเอสเอ็มอีที่เข้าร่วมจะได้เข้าถึงสิทธิประโยชน์การขึ้นทะเบียน THAI SME-GP เช่น ได้รับแต้มต่อ 10% กรณีจัดซื้อจัดจ้างโดยใช้เกณฑ์ราคาพิจารณา และแต้มต่อ 15% กรณีจัดซื้อจัดจ้างโดยใช้เกณฑ์ราคาพิจารณา ได้รับพิจารณาเป็นลำดับแรกกรณีจัดซื้อจัดซื้อจัดจ้างวงเงินไม่เกิน 500,000 บาท ได้รับสิทธิประโยชน์สนับสนุนเข้าถึงตลาดภาครัฐจากหน่วยงานที่เกี่ยวข้อง และได้รับโอกาสเข้าโครงการพัฒนาศักยภาพเพื่อเข้าสู่ตลาดจัดซื้อจัดจ้างภาครัฐจาก สสว. เป็นต้น
นอกจากนั้น ธพว. จัดเตรียมเจ้าหน้าที่มาให้บริการ “เติมทุนคู่พัฒนา” อย่างใกล้ชิดแบบตัวต่อตัว โดยด้านการเงิน จัดเตรียมสินเชื่อเงื่อนไขพิเศษ ยื่นกู้ได้ทันทีภายในงาน เพื่อเป็นทุนหมุนเวียน พร้อมรับงานภาครัฐหรือเอกชน วงเงินกู้สูงสุด 50 ล้านบาท เช่น สินเชื่อเสริมสภาพคล่องผู้รับเหมา และสินเชื่อ 3D เป็นต้น อีกทั้ง มีบริการด้านพัฒนาโครงการ “SME D Coach” ให้คำปรึกษาธุรกิจครบวงจร โดยโค้ชมืออาชีพ ฟรี ช่วยยกระดับธุรกิจ เติบโตอย่างยั่งยืน
รับจำนวนจำกัด เพียง 200 กิจการเท่านั้น มาก่อนได้ก่อน ลงทะเบียนโดยคลิก https://shorturl.asia/8jF4t หรือสแกน QR Code ในโปสเตอร์ประชาสัมพันธ์ สอบถามข้อมูลเพิ่มเติมได้ที่ ฝ่ายส่งเสริมการตลาด โทร.02-265-3775 หรือ Call Center 1357
วันพฤหัสบดีที่ 22 กันยายน 2565
รมว.เฮ้ง สนับสนุนจ้างงานคนพิการ ปี 65 ทะลุเป้า 149% เดินหน้าต่อชวนภาคเอกชนให้สิทธิคนพิการ ปี 66
กระทรวงแรงงาน โดยกรมการจัดหางาน ชวนภาคเอกชน สร้างโอกาสเท่าเทียม เพื่อคนพิการ มีงานทำ มีพื้นที่ทำกิน ยื่นขอให้สิทธิคนพิการ ตั้งแต่วันที่  1 ต.ค. – 31 ธ.ค. 65
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานภายใต้การกำกับดูแล ของพล.อ.ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ขานรับนโยบายขจัดความเหลื่อมล้ำ ด้วยการสร้างโอกาสที่เท่าเทียมเป็นธรรม ดูแลผู้มีรายได้น้อย ผู้ด้อยโอกาส กลุ่มเปราะบาง และคนพิการอย่างเหมาะสม ด้วยการส่งเสริมการมีงานทำให้คนพิการที่ประสงค์จะทำงาน เพื่อสร้างโอกาสให้คนพิการ มีงาน มีอาชีพ มีรายได้ สามารถพึ่งพาตนเอง และอยู่ในสังคมได้อย่างมีศักดิ์ศรี โดยในปีงบประมาณ 2565 กระทรวงแรงงาน ได้เชิญชวนสถานประกอบการภาคเอกชน จำนวน 196 แห่ง เข้าร่วมโครงการส่งเสริมการจ้างงานคนพิการเชิงสังคม ประเภทจ้างเหมาบริการ และได้ดำเนินการให้สิทธิแก่คนพิการหรือผู้ดูแลคนพิการตามมาตรา 35 แล้วทั้งสิ้น 1,499 คน จากเป้าหมายที่กำหนดไว้ 1,000 คน ซึ่งถือว่าเกินเป้าหมาย 149% ก่อให้เกิดรายได้แก่คนพิการ 171,253,255 บาทต่อปี
“ปี 2566 กระทรวงแรงงานมีนโยบายส่งเสริมการจ้างงานคนพิการเชิงสังคม ประเภทจ้างเหมาบริการ โดยขยายการมีงานทำให้ผู้พิการเพิ่มขึ้น 20% จากปีนี้ที่มีการจ้างงานคนพิการ 1,499 คน จะเพิ่มเป้าหมายเป็น 1,800 คน ในปีหน้า นอกจากนี้สำหรับผู้พิการที่ไม่พร้อมรับงานจ้างเหมาบริการ ทำงานในหน่วยบริการสาธารณะ ยังสามารถรับสิทธิในสัมปทานพื้นที่ทำกิน พื้นที่เพื่อจำหน่ายสินค้าแทนได้” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานขอเชิญชวนนายจ้างสถานประกอบการ ดำเนินการขึ้นทะเบียนขอใช้สิทธิตามมาตรา 35 เพื่อรับสิทธิในการให้สัมปทานพื้นที่ทำกิน พื้นที่เพื่อจำหน่ายสินค้าหรือบริการ จ้างเหมาบริการ ฝึกงาน ให้การอบรมในหลักสูตรประกอบอาชีพและให้ความช่วยเหลืออื่นใด โดยมีกรมการจัดหางานเป็นหน่วยงานรับเรื่องการขอใช้สิทธิของคนพิการ และรับเรื่องยื่นให้สิทธิตามมาตรา 35 จากนายจ้าง/สถานประกอบการ ซึ่งเปิดรับแจ้งตั้งแต่วันที่ 1 ตุลาคม – 31 ธันวาคม 2565
“มีหลักเกณฑ์ว่า การจัดทำสัญญาขอใช้สิทธิของทั้งสองฝ่ายเป็นไปโดยสมัครใจ มูลค่าของสัญญาไม่น้อยว่า 114,245 บาทต่อปี และรายชื่อคนพิการที่ขอใช้สิทธิจะต้องไม่ซ้ำซ้อนกัน จากการดำเนินงานในปีงบประมาณ 2565 (ต.ค. 64 – ส.ค. 65) ที่ผ่านมา มีคนพิการหรือผู้ดูแลคนพิการได้รับสิทธิตามมาตรา 35 จำนวน 14,546 ราย แบ่งเป็นคนพิการรับสิทธิ 10,531 คน ผู้ดูแลฯรับสิทธิแทน 4,015 คน จากนายจ้างภาครัฐ และเอกชน 1,956 แห่ง ก่อให้เกิดรายได้ โดยประมาณ 1,661,807,770 บาทต่อปี” อธิบดีกรมการจัดหางาน กล่าว
สำหรับคนพิการที่ต้องการหางาน และสถานประกอบการที่มีความประสงค์จะให้สิทธิจ้างคนพิการเข้าทำงานในหน่วยบริการสาธารณะสามารถติดต่อขอรับบริการ ได้ที่สำนักงานจัดหางานจังหวัด สำนักงานจัดหางานกรุงเทพมหานครพื้นที่ 1-10 หรือสอบถามรายละเอียดเพิ่มเติมได้ที่ สายด่วนกระทรวงแรงงาน โทร.1506 กด 2 กรมการจัดหางาน
วันอังคารที่ 6 กันยายน 2565
รอง นรม. พล.อ.ประวิตร ห่วงสถานการณ์น้ำ กำชับทุกส่วนราชการช่วยเหลือประชาชนจากสถานการณ์น้ำท่วมขัง ฝากมหาดไทย เร่งฟื้นฟูเยียวยาประชาชนที่ได้รับผลกระทบ เมื่อสถานการณ์คลี่คลาย
รอง นรม. พล.อ.ประวิตร ห่วงสถานการณ์น้ำ กำชับทุกส่วนราชการช่วยเหลือประชาชนจากสถานการณ์น้ำท่วมขัง ฝากมหาดไทย เร่งฟื้นฟูเยียวยาประชาชนที่ได้รับผลกระทบ เมื่อสถานการณ์คลี่คลาย  พร้อมยกปาล์มน้ำมันเป็นพืชเศรษฐกิจต้นแบบ สร้างราคาดีต่อเนื่อง
วันที่ 6 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผย พลเอก ประวิตร วงษ์สุวรรณ รองนายกรัฐมนตรี มีข้อสั่งการในที่ประชุมคณะรัฐมนตรีตามที่ได้มีการคาดการณ์ในช่วงกันยายน-ตุลาคมนี้ ภาคกลางและภาคตะวันออกเฉียงเหนือ ยังคงมีฝนตกหนักถึงหนักมาก รวมทั้งสถานการณ์น้ำท่วมขังที่มีแนวโน้มเพิ่มขึ้น จึงขอให้ทุกส่วนที่เกี่ยวข้องเร่งเข้าไป ช่วยเหลือ ดูแลประชาชนที่ได้รับความเดือดร้อนจากสถานการณ์น้ำท่วมขังอย่างทันที พร้อมฝากกระทรวงมหาดไทย เร่งฟื้นฟู เยียวยาประชาชนที่ได้รับผลกระทบเมื่อสถานการณ์คลี่คลาย รวมทั้งเตรียมความพร้อมในการบริหารจัดการมวลน้ำ โอกาสนี้ จะเปิดศูนย์บริหารจัดการน้ำส่วนหน้าในพื้นที่เสี่ยงอุทกภัย ณ จังหวัดอุบลราชธานี ในวันที่ 8 กันยายนนี้ โดยกองอำนวยการน้ำแห่งชาติ (กอนช.) จะบูรณาการทุกภาคส่วนในพื้นที่ช่วยเหลือประชาชน ตาม 13 มาตรการรับมือฤดูฝนอย่างเคร่งครัด โดยบรรเทาทุกข์ให้กับพี่น้องประชาชนไม่ให้ได้รับความเดือดร้อนหรือเดือดร้อนน้อยที่สุด
นอกจากนี้ รองนายกรัฐมนตรียังพอใจราคาปาล์มน้ำมันที่ปรับตัวสูงขึ้นตลอดระยะเวลา 4 ปี ที่ผ่านมาแม้ในช่วงโควิด-19 ส่งผลให้เศรษฐกิจในพื้นที่ปลูกปาล์มมีสภาพหมุนเวียนดี ซึ่งความสำเร็จมาจากมาตรการอย่างเป็นระบบของรัฐบาลในการบูรณาการหน่วยงานเพื่อดูแลเกษตรกรผู้ปลูกปาล์มน้ำมัน สร้างการรับรู้ให้ชาวสวนตัดผลปาล์มที่สุกเต็มที่ กวดขันลานเทและโรงสกัด ไม่ฉวยโอกาสกดราคารับซื้อ มีระบบการตรวจสอบและวางมาตรการต่าง ๆ ไว้อย่างรัดกุม ทำให้เกิดเสถียรภาพด้านราคา ที่สูงกว่าราคาประกันที่กิโลกรัมละ 4 บาท สามารถประหยัดงบประมาณที่ตั้งไว้เป็นจำนวนมาก ทั้งนี้ สถิติราคาปาล์มทะลายเฉลี่ย ปี 2562 ทั้งปี อยู่ที่ 3.11 บาท /กก. ปี 2563 เพิ่มเป็น 4.80 บาท/กก. และปี 2564 ที่ผ่านมา เพิ่มเป็น 6.66 บาท/กก. และคาดว่าในปี 2565 นี้ จะเพิ่มถึง 7.50 บาท/กก. ขณะที่ มูลค่าผลปาล์มน้ำมันทะลายที่ออกจากสวน มีแนวโน้มเพิ่มสูงขึ้นและต่อเนื่อง คือจากปี 2562 มีมูลค่า 50,000 ล้านบาท ปี 2563 เพิ่มเป็น 70,000 ล้านบาทและปี 2564 เพิ่มเป็น 1.2 แสนล้านบาท ซึ่งคาดว่าในปี 2565 นี้น่าจะทะลุ 1.5 แสนล้านบาทอย่างแน่นอน
นอกจากนี้ มูลค่าการส่งออกน้ำมันปาล์มดิบ (CPO) ปี 2562-2565 นี้ คาดว่าจะมีปริมาณมากถึง 1.5 ล้านตันเศษ สามารถนำเงินเข้าประเทศได้ประมาณ 60,000 - 70,000 ล้านบาท ซึ่งในปี 2566 ปริมาณการใช้ผลิตภัณฑ์ปาล์มน้ำมันภายในประเทศจะเพิ่มขึ้นอย่างต่อเนื่อง
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี ยังกล่าวเพิ่มเติมว่า รองนายกรัฐมนตรียังได้ยกให้ปาล์มน้ำมันเป็นพืชเศรษฐกิจต้นแบบของไทย สร้างรายได้ให้กับเกษตรกรให้มีคุณภาพชีวิตที่ดีขึ้นอย่างยั่งยืน